

SAJTÓKÖZLEMÉNY

Budapest, 2022. február 17.

**SMS-ben is kérhető csekk a gépjárműadó befizetéséhez**

**Február 15-től már SMS-ben is kérhet csekket, aki így szeretné befizetni gépjárműadóját. Az első részlet befizetési határideje március 15., a másodiké szeptember 15.**

SMS-ben a 06/30 344-4304-es telefonszámon kérhető csekk, ha valaki így szeretné befizetni gépjárműadóját. Az SMS-ben a „CSEKK” szó után szóközt kell tenni, majd az adóazonosító jelet kell beírni. A „CSEKK” szó kis- és nagybetűvel is írható.

A szolgáltatást csak olyan magánszemélyek vehetik igénybe, akik pénzforgalmi számla nyitására nem kötelezettek. Egy naptári évben, egy adóazonosító jellel legfeljebb kétszer kérhető ebben a formában csekk, amin kizárólag a 410-es adónemkódú gépjárműadó fizethető be. A benyújtott igényre a NAV két gépjárműadócsekket postáz a bejelentett lakcímre. Ez elsősorban a levelezési cím, ha az nincs bejelentve, akkor a tartózkodási hely, és ha az sincs bejelentve, akkor a lakóhelycímre érkezik a csekk.

Bővebb információ a NAV [honlapján](https://nav.gov.hu/ado/gepjarmuado/sms-ben-is-lehet-csekket-kerni-a-gepjarmuado-befizetesehez-februar-15-tol) olvasható.

*Szóvivői nyilatkozat:* [*https://www.youtube.com/watch?v=Isf4vscQ6pg*](https://www.youtube.com/watch?v=Isf4vscQ6pg)

**Nemzeti Adó- és Vámhivatal**

**Nemzeti Adó- és Vámhivatal**

Honlap: <https://nav.gov.hu> ­ Video FTP server: <https://media.nav.gov.hu/media>

Híreinket kövesse a közösségi oldalakon is! [](https://www.facebook.com/NAVprofil) [](https://www.instagram.com/nav_hivatalos/) [](https://www.linkedin.com/company/nav-ntca/mycompany/?viewAsMember=true)